สืบน.ทลายแก๊งลักรถ รตท.ออเดอร์
โพสต์เฟซขายอ้างหลุดจํานําเงินหมุน70ล.,ตร.ศูนย์สืบสวน บช.น. สนธิกำลังหลายหน่วย รวบหนุ่มแสบแก๊งโจรกรรมรถตามออเดอร์รายใหญ่ พร้อมของกลางรถยนต์ 16 คัน ผบช.น. เผยบุกทลายแหล่งซุกซ่อนรถพร้อมกัน 9 จุด หัวหน้าแก๊งและลูกน้องเดนคุกทั้งคู่หลบหนีไปได้ ชี้มีเงินหมุนเวียนในแก๊ง 60-70 ล้านบาท ผู้ต้องหาให้การผู้สั่งการจ่ายเงินล่วงหน้าก่อน 5 พันบาท ถ้าลักรถโตโยต้า วีโก้ จะได้ค่าจ้าง 1-2 แสนบาท เป็นรถโตโยต้าฟอร์จูนเนอร์ รับ 2-3.5 แสนบาท นำไปเปลี่ยนแปลงสภาพสวมซากรถที่เกิดอุบัติเหตุขายให้ตลาดรถมือสอง เต็นท์รถ หรือโพสต์ขายในเพจเฟซบุ๊กบอกว่าเป็นรถหลุดจำนำจะได้ราคาดี แฉพบหลักฐานมีตำรวจยศ ร.ต.ท. สังกัด บก.จร. เป็นผู้สั่งออเดอร์จ่อออกหมายจับ,ทลายแก๊งโจรกรรมรถจากใบสั่งตำรวจยศ ร.ต.ท. สังกัด บก.จร. เปิดเผยขึ้นที่กองบัญชาการตำรวจนครบาล (บช.น.) เมื่อเวลา 13.00 น. วันที่ 28 พ.ค. พล.ต.ท.ชาญเทพ เสสะเวช ผบช.น. พล.ต.ต.ภาณุรัตน์ หลักบุญ รอง ผบช.น. พล.ต.ต.อิทธิพล อัจฉริยะประดิษฐ์ ผบก.สส.บช.น. พ.ต.อ.นพศิลป์ พูลสวัสดิ์ รอง ผบก.สส. พ.ต.อ.มานพ น่วมลิวงศ์ รอง ผบก.น.4 พ.ต.อ.อิสเรศ ปาลาพงศ์ ผกก.สส.3 บก.สส.บช.น. ร่วมกับเจ้าหน้าที่ตำรวจ บก.น.4 บก.น.5 และ บก.น.6 จับกุมนายวีรวัฒน์ จันทร์กลาง อายุ 36 ปี ข้อหาร่วมกันลักทรัพย์ในเวลากลางคืน โดยใช้ยานพาหนะเพื่อสะดวกแก่การกระทำความผิดหรือพาทรัพย์นั้นไปหรือเพื่อให้พ้นการจับกุม พร้อมของกลางรถยนต์ 16 คัน ประกอบด้วยรถโตโยต้า ฟอร์จูนเนอร์ 3 คัน รถกระบะ 4 คัน รถเก๋ง 8 คัน และรถตู้เบนซ์ 1 คัน รถ จยย. 7 คัน ชุดสว่านไฟฟ้า 1 ชุด แผ่นป้ายทะเบียน 9 แผ่น เอกสารคู่มือประจำรถ 10 ชุด แผ่นเพลทแสดงหมายเลขเครื่องและหมายเลขตัวถังรถ 9 แผ่น แผ่นเพลทที่ยังไม่ตอกหมายเลข 40 แผ่น และอะไหล่รถหลายรายการ,พล.ต.ท.ชาญเทพกล่าวว่า บช.น.รับแจ้งเหตุรถหายจากการรวบรวมสถิติเฉพาะรถโตโยต้า ฟอร์จูนเนอร์อย่างเดียว พบว่า 1 ปีที่ผ่านมา พื้นที่ กทม. ถูกคนร้ายโจรกรรมไปกว่า 80 คัน จากการสืบสวน ทราบว่าแก๊งคนร้ายที่ก่อเหตุขโมยรถในพื้นที่ จ.สุพรรณบุรี จ.สระแก้ว และ จ.สมุทรปราการ ชุดสืบสวนขยายผลจนรู้ว่าแหล่งซุกซ่อนรถที่โจรกรรม ต่อมาวันที่ 26 พ.ค.นำกำลังและหมายค้นศาลอาญา เข้าตรวจค้นบ้านพักของแก๊งคนร้าย 9 จุด ในพื้นที่ จ.สระแก้ว จ.สมุทรปราการ จ.นนทบุรี จ.สุพรรณบุรี และ จ.ปทุมธานี ตรวจยึดรถของผู้เสียหายที่ถูกโจรกรรม 2 คัน รถยนต์ที่ใช้ตระเวนก่อเหตุ 5 คัน และรถที่เกี่ยวข้องกับคดีอีก 9 คัน และจับนายวีรวัฒน์ได้ที่บ้านเลขที่ 2/23 หมู่ 12 ต.บางพลีใหญ่ อ.บางพลี จ.สมุทรปราการ ส่วนผู้ร่วมขบวนการอีก 2 ราย คือนายสุชาติ รอดหงส์ทอง และนายรุ่งโรจน์ นาคเกษม หลบหนีไปได้,นายวีรวัฒน์ให้การรับสารภาพว่า มีผู้ร่วมแก๊งทั้งหมด 3 คน นายสุชาติเป็นหัวหน้าแก๊ง คอยติดต่อรับออเดอร์รถจากกลุ่มนายหน้า ตนทำหน้าที่เป็นคนขับรถตระเวนหารถเป้าหมายที่จะขโมย และนายรุ่งโรจน์ทำหน้าที่ตัดสัญญาณกันขโมยก่อนโจรกรรมแล้วขับไปซ่อน ผู้จ้างวานจะจ่ายเงินให้ก่อนขโมยรถ 5,000 บาทต่อคัน และเลือกขโมยที่จอดไว้ในที่ลับตาหรือตามหมู่บ้านที่ไม่มี รปภ. จากนั้นนำรถไปซ่อนไว้ที่อู่รถย่าน อ.บางกรวย จ.นนทบุรี โดย เปลี่ยนแปลงสภาพเลี่ยงการตรวจสอบของเจ้าหน้าที่ตำรวจ ก่อนส่งรถไปที่อู่รถยนต์ใน อ.อู่ทอง จ.สุพรรณบุรี เพื่อสวมซากรถที่เกิดอุบัติเหตุแล้วนำไปตลาดรถมือสอง เต็นท์รถหรือโพสต์ขายเพจเฟซบุ๊ก บอกว่าเป็นรถหลุดจำนำ เพราะได้ราคาดีกว่าขายรถขโมยมา บางคันส่งขายให้กับประเทศเพื่อนบ้าน รถที่ขโมยตามออเดอร์รถโตโยต้า วีโก้ ได้ค่าจ้างคันละประมาณ 150,000—200,000 บาท และรถโตโยต้า ฟอร์จูนเนอร์ ได้ค่าจ้างคันละ 200,000-350,000 บาท,จากการตรวจสอบประวัติอาชญากรรมพบว่า นายวีรวัฒน์มีประวัติถูกจับคดีลักทรัพย์รถ คดีชิงทรัพย์ และคดียาเสพติด ส่วนผู้ต้องหาทั้ง 2 คนที่อยู่ระหว่างตามจับกุม ได้แก่ นายสุชาติหัวหน้าแก๊งเคยถูกจับคดีลักรถ พ้นโทษเมื่อต้นปี 60 ตรวจสอบพบว่ามีเงินหมุนเวียนในบัญชีของนายสุชาติ กว่า 20 ล้านบาท และนายรุ่งโรจน์เคยถูกดำเนินคดีเกี่ยวกับยาเสพติด จากการตรวจสอบเงินหมุนเวียนในแก๊งพบว่ามีประมาณ 60-70 ล้านบาท ชุดจับกุมจะประสาน ปปง.ดำเนินการอายัดทรัพย์ต่อไป,มีรายงานว่า จากการตรวจค้นรถตู้เบนซ์ สีดำ ทะเบียน ฮล 9678 กรุงเทพมหานคร รถของกลาง 1 ใน 16 คัน ตรวจยึดได้ที่บ้านเลขที่ 98/47 หมู่ 1 ต.บึงยี่โถ อ.ธัญบุรี จ.ปทุมธานี พบสมุดใบสั่งกองบังคับการตำรวจจราจร รหัส 7612 อยู่ในรถ จากการตรวจสอบเบื้องต้นเป็นของเจ้าหน้าที่ตำรวจยศ ร.ต.ท. สังกัด บก.จร. เบื้องต้นทราบว่าเกี่ยวข้องกับแก๊งลักรถทำหน้าที่เป็นคนสั่งออเดอร์ เนื่องจากสอดคล้องกับผู้ต้องหาให้การว่า คนสั่งออเดอร์จะจ่ายเงินให้ 5,000 บาท ก่อนออกไปตระเวนลักรถ ร.ต.ท.เคยโอนเงินให้ล่วงหน้า 5 คัน ชุดจับกุมอยู่ระหว่างรวบรวมพยานหลักฐานเพื่อขออนุมัติศาลออกหมายจับต่อไป
ตร.ศูนย์สืบสวน บช.น. สนธิกำลังหลายหน่วย รวบหนุ่มแสบแก๊งโจรกรรมรถตามออเดอร์รายใหญ่ พร้อมของกลางรถยนต์ 16 คัน
ข่าวหน้า1,แก๊งลักรถ,ขโมยรถ,ของกลาง,ชาญเทพ เสสะเวช